Diari Oficial de la Generalitat Valenciana


Sumari del DOGV 7023, del 14-05-2013 (2013/4801)

RESOLUCIÓ de 30 d'abril de 2013, de la Direcció General d'Avaluació Ambiental i Territorial, per la qual es publica l'apartat segon de la part dispositiva de la sentència dictada en cassació per la secció quinta de la Sala Contenciosa Administrativa del Tribunal Suprem de 22 de novembre de 2012, que anul·la l'acord de 30 d'abril de 2004, de la Comissió Territorial d'Urbanisme de València, relatiu a la correcció d'errors del Pla General de Sueca.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7023

Data del DOGV
:   14-05-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/4801


Data del document
:   30-04-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * pla d'urbanisme
    * administració local

RESOLUCIÓ de 30 d'abril de 2013, de la Direcció General d'Avaluació Ambiental i Territorial, per la qual es publica l'apartat segon de la part dispositiva de la sentència dictada en cassació per la secció quinta de la Sala Contenciosa Administrativa del Tribunal Suprem de 22 de novembre de 2012, que anul·la l'acord de 30 d'abril de 2004, de la Comissió Territorial d'Urbanisme de València, relatiu a la correcció d'errors del Pla General de Sueca. [2013/4801]  
La sentència del Tribunal Suprem de 22.11.2012 resol el recurs de cassació interposat contra la sentència pronunciada el 23.12.2008, per la secció segona de la Sala Contenciosa Administrativa del Tribunal Superior de Justícia de la Comunitat Valenciana, en el recurs contenciós administratiu núm. 106/2005, interposat contra la resolució del conseller de Territori i Habitatge de la Generalitat Valenciana, per la qual es va aprovar definitivament el Programa d'Actuació Integrada de gestió directa de la unitat d'execució UEC-20 de Sueca, que incorpora el projecte d'urbanització.   
La dispositiva de l'esmentada sentència del Tribunal Suprem ordena la publicació de l'apartat segon de la seua part dispositiva, així com de la determinació del Pla General d'Ordenació Urbana de Sueca declarada nul·la en el mateix periòdic oficial en què es va publicar la disposició anul·lada. Pel dit motiu, el 29.01.2013 el Tribunal Superior de Justícia ha requerit esta conselleria perquè «procedisca a la publicació de l'apartat segon de la part dispositiva de la sentència dictada en cassació per la secció quinta de la Sala Contenciosa Administrativa del Tribunal Suprem, el 22 de novembre de 2012 i determinació del Pla General d'Ordenació Urbana de Sueca en el mateix periòdic oficial en què ho va ser la disposició anul·lada, havent de tornar-ne un exemplar a esta sala del número on es verifique la inserció.» i, en conseqüència, este òrgan procedix a complir allò que s'ha ordenat en la dita sentència i requeriment:  
  
Primer  
El contingut de l'apartat segon de la part dispositiva de la Sentència del TS de 22.11.2012 expressa el següent:   
«...Segon: que, amb estimació dels motius de cassació quint, octau, nové i desé invocats i la desestimació dels altres, hem de declarar i declarem que hi ha lloc al recurs interposat per la procuradora, Carmen Ortiz Cornago, en nom i representació de María Pilar Carbonell Matoses, María del Carmen Carbonell Matoses, Salvador Ferrando Campins, Helios Sieres Ibáñez i Luisa Fernanda Coves Llopis, José Salvador Fuster Seguí i María Vicenta Millet Galán, María Sales Hervás Peris i Pascual Hervás Peris, Micaela de Sales Chirivella Gamón, Salvador Fuster Pascual i Adela Seguí Giménez, Rafael Fos Hueso i Isabel Vidal Lleti, Juan Vicente Granell Moll, Promociones Arrendamientos Sueca SL, Llorens Ferrando Campins, Emilio Ferrando Campins, Rosario Granell Moll, Rosario Moll Pérez, Carmen Chirivella Gamón, Salvadora Campins Corbera, Mercedes Blasco Matoses, José Severino Granell Coves, Francisco Javier Granell Blasco, Daniel Granell Blasco, Herminia Granell Coves i Fernando Vercher Laguarda, María Concepción Granell i Severino Granell Blasco, Benjamín Viñoles Beltran i de l'Agrupación de Interés Urbanístic UEC-20 de Sueca, contra la sentència pronunciada, amb data 23 de desembre de 2008, per la secció segona de la Sala Contenciosa Administrativa del Tribunal Superior de Justícia de la Comunitat Valenciana en el recurs contenciós-administratiu número 106 de 2005, la qual, per consegüent, anul·lem, alhora que ordenem reposar les actuacions a la instància perquè la mateixa sala i secció del Tribunal Superior de Justícia de la Comunitat Valenciana decidisca raonadament sobre la qüestió plantejada en la demanda, relativa a la nul·litat del Programa d'Actuació Integrada impugna per haver-se modificat l'ús de la unitat d'execució UEC-20 del Pla general d'Ordenació Urbana de Sueca sense haver-se seguit el procediment legalment establit, i, amb estimació parcial del recurs contenciós administratiu sostingut per la representació processal dels demandants Agrupación de Interés Urbanístico UEC 20 de Sueca, María Pilar Carbonell Matoses en el seu propi nom i en el de la seua germana María del Carmen Carbonell Matoses, Salvador Ferrando Campins, Helios Sieres Ibáñez i Luisa Fernanda Coves Llopis, José Salvador Fuster Seguí i María Vicenta Millet Galán, María Sales Hervás Peris i Pasqual Hervás Peris, Micaela de Sales Chirivella Gamón, Salvador Fuster Pascual i Adela Seguí Giménez, Rafael Fos Hueso i Isabel Vidal Lleti, Juan Vicente Granell Moll, Joaquín Llorca Peiró en nom i representació de la mercantil Promociones Arrendamientos Sueca SL, Llorens Ferrando Campins, Emilio Ferrando Campins, Rosario Granell Moll, Rosario Moll Pérez, Carmen Chirivella Gamón, Salvadora Campins Corbera, Mercedes Blasco Matoses, José Severino Granell Coves i Fernando Vercher Laguarda, María Concepción Granell Blasco i Severino Granell Blasco contra la resolució del conseller de Territori i Habitatge de la Generalitat Valenciana, de data 28 de juliol de 2004, per la qual es va aprovar definitivament el Programa d'Actuació Integrada de gestió directa de la unitat d'execució UEC-20 de Sueca, que incorpora el projecte d'urbanització, hem de declarar i declarem que esta resolució no és d'acord amb el dret per ser contraris a dret l'aprofitament tipus fixat pel Pla General d'Ordenació Urbana de Sueca per mitjà d'una indeguda correcció d'errors i aplicat pel referit Programa d'Actuació Integrada per gestió directa per a la unitat d'execució UEC-20 de Sueca, així com no és ajustat a dret el càlcul fixat per a valorar el sòl de la mencionada unitat d'execució UEC-20 segons el preu taxat del quinze per cent del mòdul de vivenda de protecció oficial, resolució, determinacions i fets que, en conseqüència, anul·lem.....».  
  
  
  
Segon  
Queda anul·lat, per tant, en virtut de la dispositiva judicial de la sentència del TS de 22.11.2012, l'Acord de 30 d'abril de 2004, de la Comissió Territorial d'Urbanisme de València, relatiu a la correcció d'errors del Pla general de Sueca, publicat en el DOGV núm. 4.791 el 6 de juliol de 2004.  
  
València, 30 d'abril de 2013.- El director general d'Avaluació Ambiental i Territorial: Juan Giner Corell.